नगर की उप प्रधान, पति ससुर के खिलाफ मामला दर्ज
डीएम-एसपी के आदेश पर दर्ज हुआ मामला
भरतपुर | नगरकी ग्राम पंचायत मानौता कला के सरपंच सचिव ने पंचायत समिति की उपप्रधान उनके ससुर पूर्व सरपंच तथा पति के खिलाफ पंचायत के खाते की चेक बुक चोरी कर विकास कार्यों के लिए आई राशि में से सवा 41 लाख रुपए निकालने का मामला दर्ज कराया है।
थानाधिकारी रामनिवास ने बताया कि सरपंच अनुजा मीणा सचिव चंद्रपाल शर्मा ने पंचायत समिति की उपप्रधान सुनीता गुर्जर, उनके पति सुदेश गुर्जर ग्राम पंचायत सैमला कलां के पूर्व सरपंच करन सिंह के खिलाफ मामला दर्ज कराया है। इसमें आरोप लगाया है कि ग्राम पंचायत की राशि नगर स्थित बड़ौदा राजस्थान क्षेत्रीय ग्रामीण बैंक खाते के तीन चेकों को योजनाबद्ध तरीके से चुराकर 24 नवंबर को 20 लाख 26 नवंबर को 21.25 लाख रुपए कूटरचित दस्तावेज तैयार कर सैमला कलां के पूर्व सरपंच करन सिंह के नाम से निकाल कर शेष| पेज 14
नगर की उप प्रधान...
सरकारीराशि का गबन किया है। सोमवार को सरपंच अनुजा मीणा सचिव चंद्रपाल शर्मा ने ग्रामीणों के साथ भरतपुर जाकर पहले जिला कलेक्टर को मामले से अवगत कराया। जिला कलेक्टर ने मामले की गंभीरता को लेकर एसपी को तत्काल एफआईआर दर्ज करने के निर्देश दिए। जिस पर एसपी के आदेश पर रात को ही मामला दर्ज हुआ।
दो चेकों से निकाले 41.25 लाख रुपए
सरपंचअनुजा मीणा ने बताया कि 5 नवंबर को तीन विकास कार्यों को लेकर स्वीकृत 45 लाख की राशि 24 नवंबर को मानौता कलां के जालूकी स्थित बड़ौदा राजस्थान क्षेत्रीय ग्रामीण बैंक के खाते की बजाय नगर स्थित बैंक के खाते में गई थी। उक्त लोगों ने ग्राम पंचायत मानौता कलां के तीन चेक कई माह पूर्व चुरा लिए थे और 20 लाख 21.25 लाख की राशि के दो बार में करनसिंह के नाम से नगर स्थित बीआरजीबी के खाते से निकाली गई। बीडीओ ने 8 दिसंबर को उक्त विकास कार्यों को लेकर राशि निकालने की पूछने पर सचिव को मामले की जानकारी हुई। सचिव ने पुत्र को बैंक भेजकर राशि की खाते में एंट्री कराने के दौरान 41.25 लाख की राशि करन सिंह के नाम से निकाले जाने की बात आई।
निर्माण कार्यों की थी राशि
राज्यसभासांसद नरेन्द्र बुढानियां की अभिशंषा पर 5 नवंबर को ग्राम पंचायत मानौता कलां में अलवर रोड से शीशराम मास्टर के मकान से होते हुए बीज गोदाम की ओर इन्टरलॉकिंग टाइल्स निर्माण कार्य। मानौता कलां से भैंसड़ावत की ओर डब्ल्यूबीएम सड़क निर्माण मय रैम्प का निर्माण कार्य, मानौता कलां से तिगरिया सीमा की ओर डब्ल्यूबीएम सड़क निर्माण मय रैम्प आदि विकास कार्य को लेकर 45 लाख रुपए स्वीकृत हुए थे। इसके अलावा 25 मई को मानौता खुर्द से कसौदा सड़क पर ग्रेवल डलाई एवं रैम्प निर्माण कार्य कराने के लिए 10 लाख स्वीकृत हुए थे।
awa_Deva bho_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva